kardosdrur/scandi-wiki huggingface dataset:
Cissus

Cissus er en slægt med flere end 300 arter, der er udbredt i de tropiske områder på hele kloden. Det er stedsegrønne eller løvfældende, urteagtige eller træagtige lianer med enkle eller forgrenede slyngtråde. Bladene er spredtstillede og hele eller hånddelte med takket rand. Blomsterne er samlet i stande overfor bladene. De enkelte blomster er 4-tallige og uanselige med affaldende kronblade. Frugterne er ægformede eller elliptiske bær med 1-2 frø<ref>Angiosperm Phylogeny Website: Vitales  - se underafsnittet Vitaceae#Cissus</ref>.

Her beskrives kun de arter, der bliver dyrket som stueplanter.

 Kongevin (Cissus alata)
 Russervin (Cissus antarctica)
 Broget vin (Cissus discolor)
 Prinsessevin (Cissus lanceolata)
 Japanvin (Cissus striata'')

Noter 

 
Vin-familien
Eva Rivas

Eva Rivas (Russisk: Ева Ривас Armensk: Եվա Ռիվաս) (født Valeriya Reshetnikova-Tsaturyan den 13. juli 1987) er en russisk-armensk sangerinde.

Biografi 
Tsaturyan er født og opvokset i Rusland. Hun tog sit kunstnernavn Eva Rivas efter hendes græske oldemor.

Eurovision Song Contest 2010 
Den 14. februar 2010, vandt Rivas den armenske nationale finale og blev dermed kunstneren som skulle repræsentere Armenien ved Eurovision Song Contest 2010 med sangen "Apricot Stone". Selv om der er nogle mennesker, der fortolkede teksten af Apricot Stone som havende et politisk budskab om det armenske folkedrab, gav Tyrkiet 6 point for denne sang.
Eva kom på 7. pladsen i Eurovision 2010 contest

Noter

Eksterne henvisninger 

Sangere fra Armenien
Deltagere ved Eurovision Song Contest 2010
Armeniens Eurovision Song Contest-deltagere
Personer fra Rostov ved Don
Vollsjö säteri

Vollsjö er et säteri (sædegård) sydvest for den nu tidligere stationsby Vollsjö i Sjöbo kommun i Skåne, 30 km nord for Ystad. Vollsjö (1657 "Walsøe" på dansk), som i 1600-tallet tilhørte Henrik Ottesen Lindenov, blev overtaget af den svenske krone som bornholmsk vederlagsgods i 1660 og forlenedes til B. Frölich. Senere tilhørte herregården slægterne Posse, Bennet, Trolle med flere.

Kilder

Eksterne henvisninger 
 Riksarkivet: Om Vollsjö säteri 
 Nordisk Familjebok, Uggleupplagen, supplement, 1262 (i Projekt Runeberg)

Herregårde i Skåne
Bornholmsk vederlagsgods
Tage Leegaard

Tage Leegaard (født 5. november 1954 i Thisted) er en dansk politiker, der var medlem af Folketinget for Det Konservative Folkeparti fra 1. januar 2010 til 15. september 2011. Han indtrådte i Folketinget ved Knud Kristensens mandatnedlæggelse. Leegaard blev valgt til regionsrådet i Region Nordjylland i 2017.

Leegaard blev matematisk student fra Thisted Gymnasium i 1973 og efterfølgende uddannet befalingsmand fra Sergentskolen i Sønderborg i 1975. I 1978 blev han uddannet landmand fra Hammerum Landbrugsskole og i 2006 meritlærer fra Skive Seminiarium.

Han var fra 1979 til 1999 gårdejer og mælkeproducent i Sønderhå i Thy, og fra 2000 til 2003 kvægavlsrådgiver ved Kvægavlerforeningen HMT. Fra 2005 til 2009 var han lærer i Hvidbjerg Mors og Hanstholm.

Leegaards var kredsformand for Konservative i Thistedkredsen fra 1998 til 2001. I 2001 blev han 1. suppleant til byrådet i den gnmle Thisted Kommune. I 2006 blev han medlem af det afgående byråd. Han var ikke kandidat ved byrådsvalget i den nye kommune i 2005. I november 2009 blev han nyvalgt til Thisted Byråd. 

Han blev opstillet til Folketinget i Thistedkredsen i 2007 og blev 1. suppleant ved valget samme år. Han blev derfor medlem af tinget, da Knud Kristensen i 2010 udtrådte for at blive borgmester. Ved siden af sit politiske virke har Tage Leegaard en række bestyrelsesposter, bl.a. i Nationalpark Thy.

Tage Leegaard er gift med social- og sundhedshjælper Pia Leegaard. Parret har tre voksne børn.

Referencer

Eksterne henvisninger 
 Tage Leegaards hjemmeside

Lærere fra Danmark
Folketingsmedlemmer i 2000'erne
Folketingsmedlemmer i 2010'erne
Landmænd fra Danmark
Tidligere folketingsmedlemmer fra Det Konservative Folkeparti
Medlemmer af Thisted Byråd
Kommunalbestyrelsesmedlemmer fra Det Konservative Folkeparti
Regionsrådsmedlemmer fra Det Konservative Folkeparti
Vaughan Jones

Sir Vaughan Frederick Randal Jones (født 31. december 1952, død 6. september 2020) var en newzealandsk matematiker, der er kendt for sit arbejde på von Neumann-algebraer, knudepolynomier og konform feltteori. Han blev tildelt Fieldsmedaljen i 1990, hvor han vakte opsigt ved at bære en newzealandsk rugbytrøje ved prisuddelingen. Jones var til sin død i 2020 professor ved University of California, Berkeley samt Distinguished Alumni Professor ved University of Auckland.

Jones blev født i Gisborne, New Zealand, voksede op i Cambridge, New Zealand og gik på Auckland Grammar School. Han opnåede en B.Sc. fra University of Auckland i 1972 og en M.Sc. fra samme sted i 1973. Herefter rejste han til Schweiz og færdiggjorde sin Ph.D. på Université de Genève i 1979. Hans afhandling, Actions of finite groups on the hyperfinite II1 factor, blev skrevet under vejledning af André Haefliger. I 1980 flyttede han til USA, hvor han underviste på University of California, Los Angeles i perioden 1980 – 1981 og på University of Pennsylvania i perioden 1981 – 1985, indtil han blev ansat som professor i matematik på University of California, Berkeley.

Hans arbejde på knudepolynomier, som førte til opdagelsen af hvad, der nu kaldes Jonespolynomiet, skete fra uventet kant med rødder i teorien om von Neumann-algebraer; et område i analyse, der blev udviklet af Alain Connes. Det førte til løsningen af en række klassiske problemer i knudeteori og en forøget interesse i lavdimensional topologi.

Referencer

Eksterne henvisninger 

 
 Jones' hjemmeside

Modtagere af Fieldsmedaljen
Ansatte ved University of Pennsylvania
Matematikere fra New Zealand
Promillegrænse

Promillegrænse er en lovbestemt grænse for hvor høj alkoholkoncentration, som førere af motorkøretøjer må have, når de færdes i trafikken. Promillen fastslås ved en blodprøve, og er defineret som 1 g alkohol pr. kg blod (1,055 g pr. liter). 

I 1976 blev der i Færdselsloven fastsat en promillegrænse på 0,8, som 1. marts 1998 blev ændret til 0,5 promille. Overtrædelse straffes med bøde og med fængsel, hvis promillen overstiger 2,00 promille. Samtidig frakendes kørekortet betinget, hvis promillen er under 1,20. Er den over 1,20, frakendes kortet ubetinget. Der kan siden 2015 ansøges om installation af alkolås i den dømtes bil, således at der på visse betingelser alligevel kan køres i frakendelsesperioden.

Ifølge Luftfartslovens § 50 må piloter og andet flypersonale ikke have en promille, der overstiger 0,20.

Referencer 

Færdselsregler
Etableret i 1976
Johnny Hates Jazz

Johnny Hates Jazz er et britisk sophisti-popband, der blev dannet i 1986 og består af  (vokal og piano), Calvin Hayes (keyboard) og Mike Nocito (bas). Bandet blev opløst i 1992 og gendannet i 2009.

Historie 
Navnet stammer fra en ven, der ikke kunne lide jazz. Bandet fik sit gennembrud med singlen "Shattered Dreams" i 1987, der blev efterfulgt af albummet Turn Back the Clock året efter. Clark Datchler forlod bandet i slutningen af 1988. De to tilbageværende udgav i 1991 det andet album, Tall Stories, der imidlertid blev et flop, hvorefter bandet gik i opløsning.

Johnny Hates Jazz blev gendannet i 2009 og optrådte i sommeren 2010 på 80's Rewind Festival. På det tidspunkt arbejdede bandet - der nu bestod af Datchler og Nocito - på nyt materiale.

Diskografi

Album 
 1988 – Turn Back The Clock
 1991 - Tall Stories
 2013 - Magnetized
 2020 - Wide Awake

Eksterne henvisninger
 Johnny Hates Jazz' hjemmeside
 

Etableret i 1986
Popgrupper fra Storbritannien
Bettie Page

Bettie Page (22. april 1923 – 11. december 2008) var en amerikansk model, der i 1950'erne blev berømt for sine fetish- og bondagefotos. Hun var en af de første Playboy-playmates, og har medvirket som model i en række korte og længere film. 

I dag huskes Bettie Page som "the queen of pinups", og hendes udseende, med ravnsort pandehår, har inspireret mange kunstnere. I filmen The Notorious Bettie Page (2005) spilles hun af Gretchen Mol.

Filmografi 
 Striporama (1953)
 Varietease (1954)
 Teaserama (1955)
 Irving Klaw Bondage Classics, Volume I (London Enterprises, 1984)
 Irving Klaw Bondage Classics, Volume II (London Enterprises, 1984)
 Bettie Page: Pin Up Queen (Cult Epics, 2005)
 Bettie Page: Bondage Queen (Cult Epics, 2005)
 100 Girls by Bunny Yeager (Cult Epics, 2005)
 Bizarro Sex Loops, Volume 4 (Something Weird Video, 2007)
 Bizarro Sex Loops, Volume 20 (Something Weird Video, 2008)

Litteratur / kilder 
 Bunny Yeager: Betty Page Confidential (Saint Martin's Press, 1994)
 Nicolas Barbano: Bettie Page til folket! (Mega Express nr. 1, 1995)
 Jim Silke: Bettie Page: Queen of Hearts (Dark Horse, 1995)
 Richard Foster: The Real Bettie Page: The Truth about the Queen of Pinups (Citadel Press, 2002)
 Jim Silke: Bettie Page Rules! (Dark Horse, 2007)
 Per Sanderhage: Dræberne i Detroit (NørdNyt, nr. 26, 2013)

Eksterne henvisninger

Se også 
 Sweet Gwendoline

Modeller fra USA
BDSM
Liberal International

Liberal International er den internationale sammenslutning af liberale og socialliberale partier. Organisationen, der har hovedsæde i London, blev grundlagt i Oxford i 1947. Forkvinde for organisationen er siden december 2018 marrokanske Hakima el Haite ().

Medlemmerne af Liberal International arbejder for menneskerettigheder, frie og retfærdige valg, social retfærdighed, markedsøkonomi, frihandel, bæredygtig udvikling og international solidaritet, ligesom de er tilhængere af flerpartisystemer.

Blandt medlemmerne er Det Radikale Venstre og Venstre fra Danmark, svenske Centerpartiet og Folkpartiet, britiske Liberal Democrats og tyske FDP.

Ungdomsorganisationen International Federation of Liberal Youth er tilknyttet Liberal International.

Referencer

Eksterne henvisninger 
 http://www.liberal-international.org/

Internationale organisationer
Politiske partier
Liberalisme
Etableret i 1947
Heinrich von Levetzow

Heinrich von Levetzow (4. oktober 1734 – 24. marts 1820 i København) var en dansk amtmand.

Han var en søn af Hans Heinrich von Levetzow til Hoppenrade, Schorrentin, Schwarzenhof m.v. (død 12. januar 1761) og Anna Dorothea født von Plessen (død 19. februar 1739), var fra sin tidlige ungdom knyttet til enkedronning Sophie Magdalenes hof, først som hendes kammerpage, senere som hof- og kammerjunker, blev 1765 hendes overjægermester, 1768 tillige hendes hofmarskal, var efter hendes død 1770-1809 jægermester over Hørsholm Amt og udnævntes desuden 1771 til amtmand over Frederiksborg, Kronborg og Hørsholm Amter, i hvilket embede han forblev indtil 1805. Desuden var han 1771-1805 overstutmester, 1777-1805 medlem af direktionen for Veterinærskolen og 1789-1805 medlem af direktionen for stutterierne. 1766 blev han kammerherre, 1768 fik han Ordenen de l'Union Parfaite, 1769 blev han hvid ridder, 1776 gehejmeråd og naturaliseret som hørende til den danske adel, 1790 gehejmekonferensråd, 1810 Ridder af Elefantordenen og Dannebrogsmand og døde 24. marts 1820 i København.

Han viste stedse stor omsorg for befolkningens vel i de ham underlagte amter og nærede en varm sympati for tidens reformatoriske bestræbelser på landbrugets område. Særlig indlagde han sig megen fortjeneste som formand for den kommission, der 1784 nedsattes for at undersøge og overlægge, på hvilken måde fæstebøndernes og husmændenes vilkår på Frederiksborg og Kronborg Amter kunne forbedres, og ved den energi, hvormed han virkede for de lagte planers udførelse.

13. december 1765 ægtede han Frederikke Louise komtesse Schaffalitzky de Muckadell (1749 – 29. december 1786 i Hillerød), en datter af gehejmeråd, lensgreve Albrecht Christopher Schaffalitzky de Muckadell og Christiane Sophie født von der Lühe. Levetzow ejede gården Kokkedal i Nordsjælland.

Kilder 
 Georg Kringelbach, "Levetzow, Heinrich von", i: C.F. Bricka (red.), Dansk Biografisk Lexikon, København: Gyldendal 1887-1905.

Heinrich
Amtmænd fra Danmark
Embedsmænd fra Danmark
Personer i oplysningstiden
Modtagere af l'union parfaite
Danskere i 1700-tallet
Danskere i 1800-tallet
Godsejere fra Danmark
Ansatte ved Den Kongelige Veterinær- og Landbohøjskole
Jægermestre fra Danmark
Riddere af Dannebrog (1671-1808)
Personer i Dansk Biografisk Leksikon
Kammerherrer fra Danmark
Gehejmekonferensråder fra Danmark
Jane March

Jane March (født 20. marts 1973) er en engelsk skuespiller, der vakte opsigt med en vovet præstation i filmen  (1992), instrueret af Jean-Jacques Annaud. Blandt hendes vigtigste film er desuden Color of Night (1994) med Bruce Willis, Tarzan and the Lost City (1998) samt tv-filmen Dark Prince: The True Story of Dracula (2000).

Litteratur / kilder 
 Nicolas Barbano: "Nu har folk set alt, hvad der er" (PS Pige-Special nr. 1, 1995)
 Rebecca Hardy: What Became of the Sinner from Pinner? (Daily Mail, 20.3.2004)

Eksterne henvisninger 
 

Skuespillere fra England
Hans Christoph Diederich Victor von Levetzow

Hans Christoph Diederich Victor von Levetzow (født 9. september 1754 på Schwiesel, død 28. oktober 1829) var en dansk stiftamtmand.

Han var en søn af hofjunker Joachim Diederich von Levetzow til Madsow, Butzin og Schwiesel i Mecklenburg (død i marts 1800) og Caroline Louise Wilhelmine f. rigsfriherreinde Treusch v. Butlar. Han var født 9. september 1754 på Schwiesel, blev 1770 hofjunker, 1777 kammerjunker og 1781 kommitteret i Rentekammeret for de islandske, finmarkske og grønlandske sager. 1785 sendtes han, der 1782 havde fået kammerherrenøglen, som stiftamtmand til Island, og 1789 kom han til Christianssands Stift. 1800 blev han amtmand over Husum og Bredsted Amter samt overstaller i Ejdersted, udnævntes 1812 til Kommandør af Dannebrog, 1817 til gehejmeråd, 1826 til Storkors af Dannebrog og samme år til administrator for Grevskabet Rantzau. Han døde 28. oktober 1829.

Han ægtede 1. gang 23. april 1785 Martha Tillisch (født 6. juli 1758, druknede 30. april 1801 med 2 sønner i Lillebælt), datter af amtmand over Stavanger Amt og generalvejmester Henrik Wilhelm Tillisch; 2. gang 26. januar 1802 Juliane Marie von Krogh (3. januar 1773 – 23. januar 1848), datter af gehejmekonferensråd Frederik Ferdinand von Krogh.

Kilder 
 H.R. Hiort-Lorenzen, "Levetzow, Hans Christoph Diederich Victor von", i: C.F. Bricka (red.), Dansk Biografisk Lexikon, København: Gyldendal 1887-1905.
 Danmarks Adels Aarbog 1890, s. 318.

Hans Christoph Diederich Victor
Amtmænd fra Slesvig
Amtmænd over Island
Amtmænd fra Norge
Embedsmænd fra Danmark
Danskere i 1700-tallet
Danskere i 1800-tallet
Storkors af Dannebrog
Personer i Dansk Biografisk Leksikon
Kammerherrer fra Danmark
Gehejmeråder fra Danmark
Werner von Levetzau

Werner Carl Julius Gottlob von Levetzau (23. november 1822 i Itzehoe – 21. marts 1899) var en holstensk amtmand, broder til Wilhelm von Levetzau.

Biografi
Han var søn af overhofmarskal Joachim Godsche von Levetzau, blev født 23. november 1822 i Itzehoe, tog 1847 juridisk eksamen i Kiel og blev samme år volontør i Rentekammeret og kammerjunker. Året efter udnævntes han til landfoged på Sild og 1859 til amtmand over Ahrensbök- og Plön Amter. 1865 udnævnte den preussiske regering ham til amtmand over Åbenrå Amt og 1867 til landråd i Åbenrå Kreds, fra hvilket embede han 1889 fik sin afsked. Samme år arvede han substitutionen for Stamhuset Restrup.

Han ægtede 21. juli 1857 Fanny Marie Louise Anna komtesse Blücher-Altona (29. juli 1829 – 7. november 1893), datter af kammerherre, hofchef Gustav greve Blücher-Altona og døde 21. marts 1899.

Kilder 
 H.R. Hiort-Lorenzen, "Levetzau, Werner Carl Julius", i: C.F. Bricka (red.), Dansk Biografisk Lexikon, København: Gyldendal 1887-1905.
 Danmarks Adels Aarbog 1890, s. 328.

Werner von
Amtmænd fra Holsten
Amtmænd fra Slesvig
Danskere i 1800-tallet
Personer fra Itzehoe
Personer i Dansk Biografisk Leksikon
Embedsmænd fra Preussen
Kammerjunkere
Wilhelm von Levetzau

Wilhelm Frederik Ludvig Theodor von Levetzau (født 8. april 1820 i Flensborg, død 29. maj 1888 i Lübeck) var en holstensk amtmand, broder til Werner von Levetzau.

Biografi 
Han var en søn af overhofmarskal Joachim Godsche von Levetzau, var født 8. april 1820 i Flensborg, tog 1846 juridisk eksamen i Kiel og udnævntes samme år til kammerjunker og kancellist i Kabinetssekretariatet, 1850 til herredsfoged i Husby og Ny Herreder, 1851 til amtmand over Neumünster Amt, 1855 til kammerherre, 1857 til amtmand over Steinburg Amt samt overintendant over godset Drage, 1859 til Kommandør af Dannebrog. 1855, 1857 og 1859 var han kongelig kommissarius i den holstenske stænderforsamling. 1867 udnævnte den preussiske regering ham til landråd i Stormarn, og 1888 fik han sin afsked med titel af gehejmeregeringsråd. Han døde 29. maj 1888 i Lybek.

Han ægtede 1. gang (15. august 1849) Sophie Marie Asuntha Cathrine komtesse Blücher-Altona (1. juni 1827 – 5. oktober 1851), datter af kammerherre, hofchef Gustav greve Blücher-Altona; 2. gang (5. maj 1857) Mathilde Caroline komtesse Moltke (23. april 1832 – 5. april 1882), datter af Magnus Theodor greve Moltke.

Kilder 
 H.R. Hiort-Lorenzen, "Levetzau, Wilhelm Frederik Ludvig Theodor", i: C.F. Bricka (red.), Dansk Biografisk Lexikon, København: Gyldendal 1887-1905.
 Danmarks Adels Aarbog 1890, s. 328.

Danskere i 1800-tallet
Jurister fra Tyskland
Amtmænd fra Holsten
Personer fra Flensborg
Wilhelm von
Kommandører af 1. grad af Dannebrog
Personer i Dansk Biografisk Leksikon
Stænderdeputerede fra Holsten
Kammerherrer fra Danmark
Herredsfogeder fra Danmark
Embedsmænd fra Preussen
Kammerjunkere fra Danmark
Albrecht Christopher Schaffalitzky de Muckadell

Albrecht Christopher Schaffalitzky de Muckadell kan henvise til flere personer:

 Albrecht Christopher Schaffalitzky de Muckadell (1720-1797) (1720-1797) – dansk lensgreve
 Albrecht Christopher Schaffalitzky de Muckadell (1800-1858) (1800-1858) – dansk lensgreve
 Albrecht Christopher Carl Ludvig Schaffalitzky de Muckadell (1859-1939) – dansk lensgreve
Gustav Blücher-Altona

Gustav Blücher-Altona eller Gustav von Blücher af Altona kan henvise til flere personer:

 Gustav Blücher-Altona (1798-1864) – dansk lensgreve og hofchef
 Gustav Blücher-Altona (1873-1935) (1873-1935) – dansk lensgreve
Dassel

Dassel er en by i Landkreis Northeim i den sydlige del af den tyske delstat Niedersachsen. Den ligger ca. 45 km nordvest for Göttingen. Dassel har næsten 11.000 indbyggere.

Venskabsbyer 
Dassel har følgende venskabsbyer:

 Egedal Kommune

Kendte personer fra Dassel 
Rainald von Dassel var ærkebiskop i Köln fra 1159 – 1167.

Arkitektur
Johnny Stage

Johnny Stage (født 1971) er en dansk guitarist, bassist og producer. Stage har spillet sammen med Martin Hall, Sort Sol og Glamorama.

Stages første soloalbum, Unknown Album, udkom i 2010.

Referencer

Eksterne henvisninger 
Forside (Johnny Stages hjemmeside)

Guitarister fra Danmark
Dot Wessman

Dot Wessman (født  4. marts 1958, født Stefansen) er en dansk sangerinde, som er ejer af - og desuden optræder på - Bakkens Hvile nord for København. 

Dot Wessman var ejer af Damhus Tivoli sammen med sin eks-mand Tommy Wessman. Tivoliet har stået og forfaldet siden overtagelsen indtil 2013 hvor alle forlystelser blev fjernet.

Desuden ejer Wessman en række forlystelser på Dyrehavsbakken, bl.a. Mine Train Ulven, Radiobilerne, og Rodeobanen.

Privatliv 
Wessman er datter af teltholder Julius Olaf Franciskus Hoeing (død 2010) og Lilian A.H. Matzen. Hun bor på Dyrehavsbakken i Bakkens Hvile. 

Privat har hun fra 2007 til 2015 og igen fra 2016 dannet par med den 22 år yngre politiker Morten Messerschmidt. Parret har udgivet en jule-cd, Jul i Europa, med klassikere som "Skal vi klippe vore julehjerter sammen" og "Feliz Navidad".

Diskografi 
 Jul i Europa (2008) - med Morten Messerschmidt

Referencer

Eksterne henvisninger 
 

Sangere fra Danmark
Dyrehavsbakken
Personer i Kraks Blå Bog
Traci Lords

Traci Elizabeth Lords (født Nora Louise Kuzma, 7. maj 1968) er en amerikansk skuespiller, sanger og tidligere pornostjerne, i dag bedst kendt for sine roller i mainstreamfilmene Cry Baby (1990), Blade (1998) og Zack and Miri Make a Porno (2008). Mest kendt blev hun dog i midten af 80’erne, da det blev kendt, at hun ved hjælp af falsk ID-kort havde skaffet sig adgang til pornobranchen som blot 16-årig. Faktisk endte hendes karriere her, blot to dage efter at hun fyldte 18 år.

Udvalgt filmografi 
 Perfect fit (1985) (dansk titel "Polterabend med puttepigerne")
 Breaking it... a story about virgins (1985) (dansk titel "Første stik")
 Dream lover (1986) (dansk titel "Drømme-elskov")
 Not of This Earth (1988)
 Cry Baby (1990)
 Blade (1998)
 Zack and Miri Make a Porno (2008)

Litteratur / kilder

På engelsk 
 Suzanne Sommers (ed): Wednesday's Children: Adult Survivors of Abuse Speak Out (Putnam Adult, USA 1992)
 Steve Rag (= Tim Greaves): Norma K. nr. 1-2 + Nora K. nr. 3-6 (England 1990-1992)
 Steve Rag (= Tim Greaves): The Nora K. Kompendium (Media Publications, England 1996)
 Brad Linaweaver (pub): Traci Lords – Incomparable (Mondo Cult, USA 2009)

På dansk 
 Johnny Alucard: Video Sex: Traci Lords (PS Pige-Special nr. 2, 1995)
 Nicolas Barbano: Nu er Traci Lords voksen, succesfuld – og artig (PS Pige-Special nr. 2, 1995)
 Nicolas Barbano: Verdens 25 hotteste pornostjerner (Rosinante, 1999)

Referencer

Ekstern henvisning 

 

Skuespillere fra Ohio
Pornoskuespillere fra USA
Gerda Bekker Iserhorst

Gerda Bekker Iserhorst er en dansk forfatter, født 7. marts 1926. Hun debuterede i 1983 med bogen »Indlagt«.

Af særlig historisk interesse er dagbogen »Jeg hader Støvletramp« Dagbogens omdrejningspunkt er en stor piges udvikling til ung kvinde, fra 14 år til 19 år, i en stor familie med i alt seks børn, bosiddende i forstaden Islev til København, men dagbogen beskriver samtidigt en række vigtige forhold under besættelsen 1940 – 1945. Endvidere omtales en række samfundsmæssige forhold i det daværende Danmark.

Den litterære produktion omfatter bl.a.:

 Dagbøger: 
	»Indlagt« (1983) Om en langvarig indlæggelse på en 12-sengsstue på Københavns Kommunehospital
	»Jeg elsker Margueriter« . Om en moders dødsleje
	»Jeg hader støvletramp« Om en stor piges udvikling i besættelsestiden, marts 1940 – maj 1945

Andet
 Romanen »Flugtens Ragnarok«, om et ungt ægtepar og deres børn.
 En digtsamling.
  Man kaldte det børnenes århundrede

Børnebøger bl.a.:

Maria-bøger:
 Maria på forbudte veje
 Da Maria sneede inde
 Maria på hospital
 Maria løber hjemmefra
 Maria og Mormor

Katten Pivsen:
 Pivsen
 Pivsen på gale veje
 Pivsen bliver tyk

Andre børne-bøger:
 Var det mon ræven?
 Tyven på loftet
 Hjælp!
 "Må jeg få en høne?"
 Da Bedste faldt i havnen
 Da Bedste kom på hospitalet
 Det mystiske ben
 Giraffen Bøje
 Snedronningens datter
 Laura og Jonas og de små folk
 Laura og Jonas og festen hos de små folk
 Det brænder hos Emil!
 En rigtig abefest
 Kattetyven
 Det spøger på loftet

Romanforfattere fra Danmark
Børnebogsforfattere fra Danmark
Dansksprogede forfattere fra Danmark
Follervig

Follervig (dansk), Vollerwiek (tysk) eller Folerwiik (nordfrisisk) er en landsby og kommune i det nordlige Tyskland under Kreis Nordfriesland i den delstaten Slesvig-Holsten. Byen er beliggende på halvøen Ejdersted i det sydvestlige Sydslesvig. Byen romanske stenkirke blev allerede indviet i 1113. Kirken er viet til Sankt Morten.

Kommunen samarbejder på administrativt plan med andre kommuner i Ejdersted kommunefælleskab (Amt Eiderstedt). Follervig er overvejende præget af landbrug og turisme.

Eksterne henvisninger 

Ejdersted
Byer i Kreis Nordfriesland
Byer i Slesvig-Holsten
MetLife Stadium

MetLife Stadium er et stadion i East Rutherford i New Jersey, USA, der er hjemmebane for NFL-klubberne New York Giants og New York Jets. Stadionet har plads til 82.500 tilskuere. Det blev indviet 10. april 2010, hvor det erstattede Giants og Jets gamle hjemmebane Giants Stadium.

Eksterne henvisninger 

 New York Giants Stadium site NYG2010 
 New Jets Stadium site
 New Meadowlands Stadium construction webcam 
 Stadiums of Pro Football: Meadowlands Stadium
 NEW MEADOWLANDS STADIUM PROJECT SCOPING DOCUMENT 

Stadioner i NFL